Lav et referat af nedenstående tekst:

Tekst:
Aalborg-svømmerne Mie Ø. Nielsen og Viktor Bromer havde nok ved årsskiftet forventet, at de i sommeren 2020 skulle sætte fantomtider i det olympiske svømmebassin ved OL i Tokyo. Corona-pandemien kom dog i vejen for OL, som er udskudt til næste år, så derfor var det i weekenden i islandsk vand, de nordjyske svømmestjerner var i konkurrence. Mie Ø. Nielsen og Viktor Bromer deltog i de islandske mesterskaber for at få de første meters konkurrencesvømning i kroppen efter flere måneder, hvor store dele af den professionelle sportsverden har været lukket ned på grund af corona. Aalborg Svømmeklub fortæller på Facebook , at Mie Ø. Nielsen svømmede førstepladser hjem i 50 meter ryg og 100 meter ryg, mens det blev til en andenplads i 50 meter fri. Viktor Bromer blev nummer et i 100 og 200 meter butterfly, mens det blev til en andenplads i 200 meter fri. - Det gik okay tidsmæssigt. Man ved ikke, hvad vi kan forvente efter fire måneder uden konkurrence, men de har begge nydt at være tilbage i konkurrenceelementet, siger svømmestjernernes træner Eyleifur Jóhannesson. Stævnet på Island var Eyleifur Jóhannessons sidste som træner for Mie Ø. Nielsen og Viktor Bromer. Den islandske træner stopper efter 13 år som træner i Aalborg Svømmeklub. Eyleifur Jóhannesson bliver 1. august afløst af Bjørn Sørensen.

Referat:
De nordjyske svømmestjerner Mie Ø. Nielsen og Viktor Bromer svømmede førstepladser hjem i deres første stævne i flere måneder.